**Vallensbæk Stationstorv**

**Foreningen Vallensbæk Senior Park**

**Nyhedsbrev og orientering, november 2022 30-11-2022**

**Kære beboere**

**Her kommer nyhedsbrev og orientering.**

**Stormgade**

**Ansøgning om byggetilladelse vedhæftet den brandtekniske dokumentation er nu sendt til Vallensbæk Kommune.**

**Så nu afventer vi kommunens tilbagemelding.**

**Spørgeskemaundersøgelse**

**Vallensbæk Boligselskab udsendte i oktober et spørgeskema til samtlige lejligheder som led i tilfredshedsundersøgelse. Der er kommet 241 besvarelse, heraf 32 fra Stationstorvet. Det er meget flot og giver os den højeste svarprocent. Tak for jeres positive medvirken.**

**På seminar den 26. oktober fik afdelingsbestyrelserne præsenteret den samlede rapport. Den er meget positiv for vores vedkommende. På næste møde i Boligselskabet den 5. december skal de beslutte, hvordan resultatet skal offentliggøres overfor beboerne i de 4 afdelinger.**

**Ændring aconto varme**

**Bestyrelsen for Vallensbæk Fjernvarme SYD har godkendt det nye budget for 2023. Forbrugsafgiften stiger fra 400 kr. til 420 kr. pr. MWh og kapacitetsafgiften stiger fra 140 kr. til 152 kr. pr. KW. Stigningen skyldes forventet prisstigning fra varmeleverandøren VEKS.**

**Som følge heraf vil der ske en ændring af den opkrævede varme aconto pr. 1. januar. Stigningen vil være på ca. 6-8%.**

**Opbevaring i trapperum**

**Vi har via ejendomskontoret forespurgt beredskabsinspektør ved Beredskab4K, om det er tilladt, at vi opbevarer havemøbler og andet i trapperummene. Svaret er nej. Trapperummene er de primære flugtveje og samtidig redningsberedskabets primære indtrængningsveje, og der skal altid være fri passage. Det samme gælder for altangange. Derfor må trapperum ikke indrettes til andre formål end trafik.**

**Vi har således en udfordring med opbevaring af havemøbler m.m, som i første omgang er løst ved opbevaring overdækket ved cykelstativ. Men på sigt skal der findes en permanent løsning.**

**El ladestander**

**El ladestanderen er nu monteret. Vi afventer skilte, inden der kan åbnes for strømmen.**

**Dialogmøde med Vallensbæk Kommune**

**Vi – Lene K – har deltaget i dialogmøde den 25. oktober med Vallensbæk Kommune. På mødet blev Nyt fra Vallensbæk Kommune, efterår 2022 præsenteret samt Trafikstrategi 2022. Begge dele kan du finde på forsiden af vores hjemmeside.**

**Udviklingsstrategi 2022-2025, Det hele menneske i fremtidens bolig by vil snart kunne hentes på kommunens hjemmeside.**

**Julebelysning**

**Vores julebelysning blev tændt samtidig med juletræet på Rådhuspladsen. Vi har begrænset det en lille smule i år af hensyn til miljø og elpris.**

**Juletræer og gavepapir**

**Vi har aftalt med ejendomskontoret, at de henter vores juletræer fredag den 6. januar.**

**Du skal derfor aflevere dit træ senest torsdag den 5. kl. 16.00 samme sted som i år, hvis du ikke selv kører på genbrugspladsen med det. Det skal være uden juletræsfod, tak.**

**Gavepapir skal i restaffald, men i meget små portioner ad gangen. Hvis du har en klar plastiksæk fyldt med gavepapir, så kan du stille den i affaldsrummet senest torsdag den 5. januar, hvis du ikke selv kører på genbrugspladsen.**

**Glædelig jul og godt nytår**

**Vallensbæk Stationstorv - Foreningen Vallensbæk Senior Park**